
Ministru kabineta noteikumi Nr. 109
Rīgā 2022. gada 8. februārī (prot. Nr. 6 32. §)
Grozījumi Ministru kabineta 2011. gada 30. augusta noteikumos Nr. 685 "Rezidentu uzņemšanas, sadales un rezidentūras finansēšanas kārtība"
Izdoti saskaņā ar Ārstniecības likuma 57.pantu
· Izdarīt Ministru kabineta 2011. gada 30. augusta noteikumos Nr. 685 "Rezidentu uzņemšanas, sadales un rezidentūras finansēšanas kārtība" (Latvijas Vēstnesis, 2011, 140. nr.; 2013, 122. nr.; 2016, 62., 245. nr.; 2018, 78., 251. nr.; 2019, 12., 251. nr.; 2020, 31., 248. nr.; 2021, 27. nr.; 2022, 14. nr.) šādus grozījumus:
· 1. Izteikt 19.4. apakšpunktu šādā redakcijā:
· "19.4. šo noteikumu 11.5. apakšpunktā minētajām ārstniecības iestādēm piešķiramo finanšu līdzekļu apmērs rezidentu apmācībai pirmajā un otrajā rezidentūras gadā pamatspecialitātē nepārsniedz 37 759,20 euro kalendāra gadā par vienu rezidentu, ja rezidentūra notiek reģionālajā daudzprofilu slimnīcā vai ģimenes (vispārējās prakses) ārsta praksē ārpus Rīgas, un 29 924,04 euro kalendāra gadā par vienu rezidentu, ja rezidentūra notiek citā ārstniecības iestādē;".
· 2. Papildināt ar 43.4 punktu šādā redakcijā:
· "43.4 2022. gadā:
· 43.41. finansējums rezidentu apmācībai, kas paredzēts atbilstoši šo noteikumu 9. punktam noslēgtajā līgumā, kā arī saskaņā ar šo noteikumu 19.4. un 19.4.1 apakšpunktu attiecīgai ārstniecības iestādei piešķiramais finanšu līdzekļu apmērs rezidentu apmācībai tiek aprēķināts ar 2022. gada 1. janvāri;
· 43.42. šo noteikumu 25.1. un 25.3. apakšpunktā paredzētās atlīdzības izmaksas rezidentiem no valsts budžeta līdzekļiem tiek nodrošinātas ar 2022. gada 1. janvāri;
· 43.43. šo noteikumu III1 nodaļas nosacījumu izpilde tiek nodrošināta ar 2022. gada 1. janvāri."

